Document ID: 32013D0493

VYKONÁVACIE ROZHODNUTIE KOMISIE
z 30. septembra 2013,
ktorým sa určuje tretí a posledný súbor regiónov pre začatie prevádzky vízového informačného systému (VIS)
[oznámené pod číslom C(2013) 5914]
(Iba bulharské, chorvátske, české, holandské, estónske, fínske, francúzske, nemecké, grécke, maďarské, talianske, lotyšské, litovské, maltské, poľské, portugalské, rumunské, slovenské, slovinské, španielske a švédske znenie je autentické)
(2013/493/EÚ)
EURÓPSKA KOMISIA,
so zreteľom na Zmluvu o fungovaní Európskej únie,
so zreteľom na nariadenie Európskeho parlamentu a Rady (ES) č. 767/2008 z 9. júla 2008 o vízovom informačnom systéme (VIS) a výmene údajov o krátkodobých vízach medzi členskými štátmi (nariadenie o VIS) (1), a najmä na jeho článok 48 ods. 4,
keďže:
(1)
V článku 48 nariadenia (ES) č. 767/2008 sa stanovuje postupné uvádzanie VIS do prevádzky. Komisia vo svojom rozhodnutí 2010/49/ES (2) a vykonávacom rozhodnutí 2012/274/EÚ (3) určila prvý a druhý súbor regiónov pre začatie prevádzky systému VIS. Teraz je potrebné určiť tretí a posledný súbor regiónov, v ktorých sa údaje, ktoré sa majú spracovávať vo VIS vrátane fotografií a daktyloskopických údajov, budú zhromažďovať a prenášať do VIS v prípade všetkých žiadostí o udelenie víz v dotknutom regióne.
(2)
V článku 48 ods. 4 nariadenia (ES) č. 767/2008 sa stanovuje, že uvedené regióny sa určia na základe týchto kritérií: riziko nelegálneho prisťahovalectva, ohrozenia vnútornej bezpečnosti členských štátov a uskutočniteľnosť zhromažďovania biometrických údajov zo všetkých území tohto regiónu.
(3)
S ohľadom na uvedené tri kritéria Komisia posúdila regióny, ktoré neboli zahrnuté v rozhodnutí 2010/49/ES a vykonávacom rozhodnutí 2012/274/EÚ, pričom v rámci prvého kritéria zohľadnila prvky, ako je priemerná miera zamietnutých žiadostí o víza, miera zamietnutí vstupu a miera odhalených štátnych príslušníkov tretej krajiny, ktorí sa nelegálne zdržiavali na území členských štátov; v rámci druhého kritéria zohľadnila hodnotenie hrozieb vypracované Europolom; a v rámci tretieho kritéria zohľadnila skutočnosť, že niektoré z regiónov, ktoré mali byť zahrnuté, obsahovali tretie krajiny s rozsiahlymi územiami alebo s veľmi vysokými počtami žiadateľov o azyl.
(4)
Začiatok prevádzky v každom z regiónov určených týmto rozhodnutím stanoví Komisia podľa článku 48 ods. 3 nariadenia (ES) č. 767/2008.
(5)
Keďže nariadenie o VIS je založené na schengenskom acquis, Dánsko v súlade s článkom 5 Protokolu o postavení Dánska, ktorý je pripojený k Zmluve o Európskej únii a Zmluve o založení Európskeho spoločenstva, informovalo o transpozícii nariadenia o VIS do svojho vnútroštátneho práva. Dánsko je preto v súlade s medzinárodným právom povinné vykonávať toto rozhodnutie.
(6)
Toto rozhodnutie predstavuje vývoj ustanovení schengenského acquis, na ktorom sa Spojené kráľovstvo nezúčastňuje v súlade s rozhodnutím Rady 2000/365/ES z 29. mája 2000, ktoré sa týka požiadavky Spojeného kráľovstva Veľkej Británie a Severného Írska zúčastňovať sa na niektorých ustanoveniach schengenského acquis (4). Spojené kráľovstvo preto týmto rozhodnutím nie je viazané ani nepodlieha jeho uplatňovaniu.
(7)
Toto rozhodnutie predstavuje vývoj ustanovení schengenského acquis, na ktorých sa Írsko nezúčastňuje v súlade s rozhodnutím Rady 2002/192/ES z 28. februára 2002 o požiadavke Írska zúčastňovať sa na niektorých ustanoveniach schengenského acquis. (5). Írsko preto týmto rozhodnutím nie je viazané ani nepodlieha jeho uplatňovaniu.
(8)
Pokiaľ ide o Island a Nórsko, toto rozhodnutie predstavuje vývoj schengenského acquis v zmysle Dohody uzavretej medzi Radou Európskej únie a Islandskou republikou a Nórskym kráľovstvom o pridružení Islandskej republiky a Nórskeho kráľovstva pri vykonávaní, uplatňovaní a rozvoji schengenského acquis (6), ktoré patria do oblasti uvedenej v článku 1 bode B rozhodnutia Rady 1999/437/ES o určitých vykonávacích predpisoch k uvedenej dohode (7).
(9)
Pokiaľ ide o Švajčiarsko, toto rozhodnutie predstavuje vývoj ustanovení schengenského acquis v zmysle Dohody medzi Európskou úniou, Európskym spoločenstvom a Švajčiarskou konfederáciou o pridružení Švajčiarskej konfederácie k vykonávaniu, uplatňovaniu a vývoju schengenského acquis (8), ktoré patria do oblasti uvedenej v článku 1 bode B rozhodnutia 1999/437/ES v spojení s článkom 3 rozhodnutia Rady 2008/146/ES (9).
(10)
Pokiaľ ide o Lichtenštajnsko, toto rozhodnutie predstavuje vývoj ustanovení schengenského acquis v zmysle Protokolu medzi Európskou úniou, Európskym spoločenstvom, Švajčiarskou konfederáciou a Lichtenštajnským kniežatstvom o pristúpení Lichtenštajnského kniežatstva k Dohode medzi Európskou úniou, Európskym spoločenstvom a Švajčiarskou konfederáciou o pridružení Švajčiarskej konfederácie k vykonávaniu, uplatňovaniu a vývoju schengenského acquis, ktoré patria do oblasti uvedenej v článku 1 písm. B rozhodnutia 1999/437/ES v spojení s článkom 3 rozhodnutia Rady 2011/350/EÚ (10).
(11)
Pokiaľ ide o Cyprus, toto rozhodnutie predstavuje akt, ktorý je založený na schengenskom acquis alebo s ním inak súvisí v zmysle článku 3 ods. 2 aktu o pristúpení z roku 2003.
(12)
Pokiaľ ide o Bulharsko a Rumunsko, toto rozhodnutie predstavuje akt, ktorý je založený na schengenskom acquis alebo s ním inak súvisí v zmysle článku 4 ods. 2 aktu o pristúpení z roku 2005.
(13)
Pokiaľ ide o Chorvátsko, toto rozhodnutie predstavuje akt, ktorý je založený na schengenskom acquis alebo s ním inak súvisí v zmysle článku 4 ods. 2 aktu o pristúpení z roku 2011.
(14)
Opatrenia ustanovené v tomto rozhodnutí sú v súlade so stanoviskom výboru zriadeného článkom 51 ods. 1 nariadenia Európskeho parlamentu a Rady (ES) č. 1987/2006 z 20. decembra 2006 o zriadení, prevádzke a využívaní Schengenského informačného systému druhej generácie (SIS II) (11),
PRIJALA TOTO ROZHODNUTIE:
Článok 1
Regióny, v ktorých sa zhromažďovanie a prenos údajov do vízového informačného systému (VIS) začne podľa článku 48 ods. 3 nariadenia (ES) č. 767/2008 po regiónoch určených vo vykonávacom rozhodnutí 2012/274/EÚ, sú tieto:
-
dvanásty región:
-
Kostarika,
-
Salvádor,
-
Guatemala,
-
Honduras,
-
Nikaragua,
-
Panama.
-
trinásty región:
-
Kanada,
-
Mexiko,
-
Spojené štáty.
-
štrnásty región:
-
Antigua a Barbuda,
-
Bahamy,
-
Barbados,
-
Belize,
-
Kuba,
-
Dominika,
-
Dominikánska republika,
-
Grenada,
-
Guyana,
-
Haiti,
-
Jamajka,
-
Svätý Krištof a Nevis,
-
Svätá Lucia,
-
Svätý Vincent a Grenadíny,
-
Surinam,
-
Trinidad a Tobago.
-
pätnásty región:
-
Austrália,
-
Fidži,
-
Kiribati,
-
Marshallove ostrovy,
-
Mikronézia,
-
Nauru,
-
Nový Zéland,
-
Palau,
-
Papua-Nová Guinea,
-
Samoa,
-
Šalamúnove ostrovy,
-
Východný Timor,
-
Tonga,
-
Tuvalu,
-
Vanuatu.
-
šestnásty región:
-
Albánsko,
-
Bosna a Hercegovina,
-
bývalá Juhoslovanská republika Macedónsko (FYROM),
-
Kosovo (12),
-
Čierna Hora,
-
Srbsko,
-
Turecko.
-
sedemnásty región:
-
Arménsko,
-
Azerbajdžan,
-
Bielorusko,
-
Gruzínsko,
-
Moldavská republika,
-
Ukrajina.
-
osemnásty región:
Rusko.
-
devätnásty región:
-
Čína,
-
Japonsko,
-
Mongolsko,
-
Severná Kórea,
-
Južná Kórea,
-
Taiwan.
-
dvadsiaty región:
-
Bangladéš,
-
Bhután,
-
India,
-
Maldivy,
-
Nepál,
-
Pakistan,
-
Srí Lanka.
-
dvadsiaty prvý región:
-
Andorra,
-
Svätá stolica,
-
Monako,
-
San Maríno.
-
dvadsiaty druhý región:
-
Írsko,
-
Spojené kráľovstvo.
-
dvadsiaty tretí región:
-
Rakúsko,
-
Belgicko,
-
Bulharsko,
-
Chorvátsko,
-
Cyprus,
-
Česká republika,
-
Dánsko,
-
Estónsko,
-
Fínsko,
-
Francúzsko,
-
Nemecko,
-
Grécko,
-
Maďarsko,
-
Taliansko,
-
Island,
-
Lotyšsko,
-
Lichtenštajnsko
-
Litva,
-
Luxembursko,
-
Malta,
-
Holandsko,
-
Nórsko,
-
Poľsko,
-
Portugalsko,
-
Rumunsko,
-
Slovensko,
-
Slovinsko,
-
Španielsko,
-
Švédsko,
-
Švajčiarsko.
Článok 2
Toto rozhodnutie je určené Belgickému kráľovstvu, Bulharskej republike, Českej republike, Spolkovej republike Nemecko, Estónskej republike, Helénskej republike, Španielskemu kráľovstvu, Francúzskej republike, Chorvátskej republike, Talianskej republike, Cyperskej republike, Lotyšskej republike, Litovskej republike, Luxemburskému veľkovojvodstvu, Maďarsku, Maltskej republike, Holandskému kráľovstvu, Rakúskej republike, Poľskej republike, Portugalskej republike, Rumunsku, Slovinskej republike, Slovenskej republike, Fínskej republike a Švédskemu kráľovstvu.
V Bruseli 30. septembra 2013

Labels: 12
18
5
11